Document ID: /roh_data/filtered/fineweb-2-filterrobots_roh.jsonl.gz/52403

Il Festival da chors d’uffants e giuvenils da la Svizra ha lieu per la 5avla giada. Losanna, Turitg, Schaffusa e Son Gagl èn stads vidlonder ed uss è il Grischun en roda.
Festival en l'entira Cadi
Flavia Walder, la presidenta dal comité d'organisaziun dal festival SKJF, ha engrondì il festival quasi sin l'entira Cadi. Mustér è il center da las activitads, chantà vegni dentant davent da Tujetsch fin a Trun.
550’000 francs per organisar
Per organisar quest festival dovra quai 550’00 francs, ha Flavia Walder ditg a RTR. Quels daners vegnan dal maun public, da donaturs privats e da differentas donaziuns.
La superlativa ch’enramescha il festival da chors d’uffants e giuvenils è in chorical. Quai è ina sort musical che tut ils chors ensemen preschentan e ch’è vegnì scrit a posta per il SKJF.